ઉપલેટા તા.૧૨ : ઉપલેટા શહેરનો પટેલ યુવાન મોહીત રતીભાઇ ડોબરીયા સિંગાપુર ખાતે જોબ કરવા ગયેલ ત્યાં જોબ કરતા કરતા ફીટનેશ અને રનીંગ વિશે માહિતી એકત્ર કરી તેની સ્પર્ધાઓ ત્યાં યોજતી હોય છે. રનીંગ સ્પર્ધાની અંડરમાં ભાગ લઇ પ્રેકટીશ કરી ૧૦ કિલોમીટરની સ્પર્ધામાં ૫૦૦૦ લોકોએ ભાગ લીધેલ જેમાં ૪૪મો રેન્ક મેળવી અગ્રેસર રહ્યો હતો. ત્યારબાદ સિંગાપોરમાં જ યોજાયેલી ૮ કિલોમીટરની રનીંગ સ્પર્ધામાં ચેમ્પીયન થયો હતો. ત્યારપછી સખ્ત પરીશ્રમ થકી સિંગાપોરમાં યોજાતી એક પછી એક સ્પર્ધાઓમાં વિજેતા થવા લાગ્યો ત્યારબાદ સિંગાપોરમાં રમાતી વર્લ્ડ સ્પાર્ટન રેસમાં ભાગ લીધેલ અને ચેમ્પીયન બનેલ ત્યારબાદ અન્ય દેશો જેવા કે મલેશીયા, થાઇલેન્ડ, ઇન્ડોનેશિયા સહિતના દેશોમાં ભાગ લેવાનું શરૂ કરેલ.